Coba jelasin Sajarah dari Harimau Nan Salapan dalam bahasa minangkabau dong

Mulonyo kalompok barasa dek bapulangnyo Haji Miskin, Haji Sumanaik jo Haji Piobang dari tanah suci sambia mambaok paham Wahabi sarato ide pembaruan galombang patamo yang ado di Minangkabau. Usaho yang dilakuaan adolah untuak mailangan praktek agamo jo adaik yang indak sasuai jo Al-qur'an sarato hadis. Di antaro katigonyo, Haji Miskin adolah ulama nan acok nampak pado kagiatan mambaranteh panyimpangan umaik Islam di maso nan tu. Baliak dari tanah suci, Haji Miskin tingga di Batu Taba nan marupoan tampek baraja jo badakwah sabalumnyo. Tapi Haji Miskin mandapek palawanan sahinggo kahadiran Haji Miskin ndak di tarimo. Karano itu, Haji Miskin pindah ka Pandai Sikek  nan dibantu dek panghulu Pandai Sikek Kuntjir Datuah Batuah sahinggo bisa mulai untuak badakwah. Taulang baliak, Haji Miskin kambali ditulak dek masyarakaik tarutamo dek pamuko adaik. Usaho salanjuiknyo, Haji Miskin pai ka Kamang, Agam nan dibantu dek Tuanku Nan Receh sahinggo Haji Miskin dapek mambaranteh kagiatan nan manantang agamo. Sasuai jo tujuan sabalumnyo, usaho yang dilakuan Haji Miskin ditarimo dek masayarakaik tasabuik.